Doen dit self: Romantiese haarstyle vir Valentynsdag | rooi rose Doen dit self: Romantiese haarstyle vir Valentynsdag | rooi rose
Wanneer jy met jou perfekte, netjiese hare by 'n salon uitstap, voel jy altyd mooi en goed oor jouself. Hier is 'n paar wenke om daardie perfekte styl sommer by die huis te skep en boonop jou geld te spaar!
Doen dit self: Romantiese haarstyle vir Valentynsdag deur Corné Greeff. Hooffoto: ghd
Vir lang hare: Sagte, romantiese krulle
Sagte krulle lyk altyd elegant en romanties en met 'n klein bietjie hulp van jou krultang kan jy in sewe maklike stappe hierdie mooie styl sommer by die huis skep. Dié voorkoms is perfek vir diegene wie se hare in 'n langer, of selfs 'n korter bob, gesny is.
Lees ook: Die beste wenke vir sagter, soenbare lippe
Skep volheid met ghd root lift spray (R260). Maak seker jy wend die produk net op die wortels van jou hare aan.
Berei jou hare voor deur die ghd curl hold spray (R280) slegs van die middel van jou hare tot by die punte aan te wend. Dit sal help dat jou krulle langer hou.
Begin agter by die onderste hare net bokant jou nek. Vat 'n klompie hare en plaas jou krultang horisontaal onder die gedeelte en hou die krultang se mond oop. Die ghd curve soft curl tong (R2 500) is gebruik.
Lees ook: Maak só gereed vir jou spesiale afspraak
Vou die hare nou rondom die krultang en hou dit vir 5 tot 8 sekondes.
Werk nou stelselmatig boontoe tot by jou kroontjie gesien. Begin altyd onder en hou die krultang in die rigting weg van jou gesig af, soos jy op die foto kan sien.
Rond die voorkoms af deur van die korter gedeeltes of jou kuif ook te krul.
Kam die krulle liggies met die ghd paddle brush (R380) uit en skep volheid deur die krulle effens terug te kam.
ghd final fix hairspray (R260)
Spuit laastens jou hare met 'n haarsproei soos ghd se final fix hairspray (R260) om seker te maak jou kapsel bly die hele aand mooi.
#rrWenk: wil jy jou hare uit jou gesig hou, is 'n mooi knippie 'n blitsige oplossing.
Probeer ook hierdie produkte:
Indien jou hare in 'n bob-styl gesny is, sal hierdie video jou help om die snit by ander style ook aan te pas.
Easy waves with the #ghdplatinumplus ✨?? Love creating curls and waves with your styler? Show us your techniques for the chance to win a ghd platinum+ ✨ upload a video & use the hashtag #notjustastraightener. @salongwallsten
A post shared by ghd_southafrica (@ghd_southafrica) on Jan 28, 2019 at 1:52am PST
Vir korter hare
1. Heerlike tekstuur
'n Kort snit met 'n effense tekstuur werk baie goed vir 'n aandvoorkoms. Gebruik 'n tekstuursproei, of was om jou kuif 'n bietjie volheid te gee.
❤Credits to @whats_ur_sign More hairstyles: Link in Bio! • #shorthair #shorthairideas #hairstyles #pixiecut #pixiehair #bobhaircut #hairstyle #trendyhair #shorthairdontcare #shorthairstyle #style #hair #hairgoals #hairfashion #newhaircut #famous #beautiful #artist #model
A post shared by Official Page Short Hair Ideas (@short_hair_ideas) on Jan 25, 2019 at 10:32am PST
2. Teruggekamde bob
Hare wat in die klassieke bob gesny is, hoef nie vervelig te lyk nie. Klik hier om te sien hoe vinnig en maklik hierdie teruggekamde bob vir ons skoonheidsredakteur, Suzanne Kotzé, geskep is.